AOT เผยยอดผู้โดยสารสงกรานต์ “สนามบินสุวรรณภูมิ” ทะลักเฉียด 2 แสนคนต่อวัน โต 7%
AOT เผยยอดผู้โดยสารสงกรานต์ “สนามบินสุวรรณภูมิ” ทะลักเฉียด 2 แสนคนต่อวัน โต 7%
AOT เผยยอดผู้โดยสารสงกรานต์ “สนามบินสุวรรณภูมิ” ทะลักเฉียด 2 แสนคนต่อวัน โต 7%
26 เม.ย. 2562

น.ท.สุธีรวัฒน์  สุวรรณวัฒน์ ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) หรือ AOT (ทอท.) เปิดเผยว่า ในช่วงเทศกาลสงกรานต์ประจำปี 2562 ระหว่างวันที่ 9 – 18 เมษายน 2562 ท่าอากาศยานสุวรรณภูมิ (ทสภ.) มีผู้โดยสารมาใช้บริการในช่วงดังกล่าวจำนวน 1,874,866 คน หรือเฉลี่ยวันละ 187,487 คน ซึ่งเมื่อเปรียบเทียบกับจำนวนผู้โดยสารในช่วงเดียวกันของปี 2561 พบว่ามีจำนวนเพิ่มขึ้น 7.18% แบ่งเป็น ผู้โดยสารระหว่างประเทศ 1,533,096 คน และผู้โดยสารภายในประเทศ 341,770 คน
โดยในช่วงเทศกาลสงกรานต์ ทสภ. มีผู้โดยสารใช้บริการสูงสุดในวันที่ 12 เมษายน 2562 เป็นจำนวน 199,456 คน โดยในส่วนของเที่ยวบินมีจำนวนทั้งสิ้น 10,306 เที่ยวบิน หรือเฉลี่ยวันละ 1,031 เที่ยวบิน ซึ่งเมื่อเปรียบเทียบกับจำนวนเที่ยวบินในช่วงเดียวกันของปีที่แล้วพบว่าเพิ่มขึ้น 9.73% แบ่งเป็น เที่ยวบินระหว่างประเทศ 7,924 เที่ยวบิน และเที่ยวบินภายในประเทศ 2,382 เที่ยวบิน
 